युवाओं ने लगाए; बोले- हमारे MP गुमशुदा, आज तक शक्ल नहीं दिखाई​​​​​​​
पंजाब के पठानकोट से सांसद सनी देओल 'लापता' हो गए हैं, क्योंकि उनके गुमशुदा होने के पोस्टर पठानकोट में लगाए गए हैं। बस स्टैंड और रेलवे स्टेशन पर युवाओं द्वारा उनके गुमशुदा होने के पोस्टर लगाए गए।
पंजाब के पठानकोट से सांसद सनी देओल 'लापता' हो गए हैं, क्योंकि उनके गुमशुदा होने के पोस्टर पठानकोट में लगाए गए हैं। बस स्टैंड और रेलवे स्टेशन पर युवाओं द्वारा उनके गुमशुदा होने के पोस्टर लगाए गए। साथ ही उनके इस्तीफे की मांग की गई, क्योंकि सांसद बनने के बाद सनी देओल आज तक पठानकोट नहीं आए।
सांसद के नहीं आने से लोगों में रोष
आम आदमी पार्टी के वर्करों ने जिला जॉइंट सेक्रेटरी के साथ मिलकर पोस्टर लगाए। इस मौके पर उन्होंने कहा कि लोकसभा क्षेत्र गुरदासपुर और पठानकोट में सांसद द्वारा जो विकास कार्य करवाए जाने थे, वे आज तक नहीं कराए जा सके। इसके चलते लोगों में रोष है। इसलिए वे सांसद के गुमशुदा होने के पोस्टर लगा रहे हैं।
लोग अपने सांसद को देखने को तरसे
वहीं लोकसभा हलके के नौजवानों का कहना है कि जब से सनी देओल सांसद बने हैं, तब से वह न तो पठानकोट आए और न ही गुरदासपुर में दिखाई दिए। उन्होंने आज तक अपने क्षेत्र के लोगों का हाल तक नहीं जाना। जो बड़े-बड़े वादे और दावे किए गए थे, वह अभी तक पूरे नहीं हुए और लोग अपने सांसद को देखने को भी तरस रहे हैं।